**Obvestilo za starše ob ponovnem odprtju vrtca**

**Spoštovani starši,**

pošiljamo vam navodila, pomembna za vse starše, ki ste se odločili vašega otroka ponovno vključiti v vrtec. Pri organizaciji dela v vrtcu smo sledili smernicam, ki smo jih prejeli od MIZŠ in NIJZ.

Glede na prijavljeno število otrok, je bilo potrebno nekaj prilagoditev, tako da bo v vrtcu v Škocjanu delovalo šest skupin, na Bučki tri skupine. Ker je priporočeno, da otroci in skupina deluje **TAKO KOT** **DOMA,** si želimo, da ostane do konca meseca maja število otrok nespremenjeno (isti otroci v skupini s stalnima strokovnima delavkama).

1. Otrok v vrtec **prihaja ZDRAV** (če strokovna delavka opazi bolezenske znake ga zavrne).
2. V vrtec naj otroka pripelje le eden od staršev, vedno ob uri, ki ste jo starši predhodno izbrali oz. naj otroka pripelje le ena odrasla oseba iz istega gospodinjstva.
3. V ponedeljek morate imeti s seboj izpolnjeno in podpisano **IZJAVO.**
4. Vrtec deluje po ustaljenem delovnem času, držite se ur prihoda in odhoda, ki ste jih navedli v prijavni obrazec, vrtec zapustite do 16.00 uri.
5. V prostorih vrtca upoštevajte smeri gibanja po hodniku in priporočeno razdaljo, tudi v umivalnici in garderobi. **Ne vstopate v igralnice – potrkajte na vrata in počakajte, da pride ven ena od vzgojiteljic. Uvajanja otrok NI.**
6. Otrok v vrtec ne nosi **NOBENIH IGRAČ**, raznega nakita in hrane. Dude in ninice dajte v vrečko in pustite v garderobi poleg nahrbtnika.
7. Ker je priporočeno, da se otrok ne združuje, se bodo otroci sprejemali in oddajali ločeno (v matičnih igralnicah, razen nekaj izjem – sporoči vzgojiteljica).
8. Doma otrokom obrazložite in jih »pripravite« na nova pravila (velja za starejše otroke, ki jih boste oddajali vzgojiteljici pred vhodom).

PRIHOD IN ODHOD V VRTEC RADOVEDNEŽ ŠKOCJAN:

* **Skupine: KOBACAJI, CEPETAVČKI – RADOVEDNEŽI , NAVIHANČKI;**
  + skupini cepetavčki in radovedneži bodo združeni (cel teden bodo skupaj v igralnici CEPETAVČKOV),
  + vstopate v vrtec skupaj z otrokom na glavnem vhodu, sebi razkužite roke, otroka preobujete v garderobi, nato otroku v skupni umivalnici umijete roke in ga predate vzgojiteljici,
  + popoldne prevzamete otroka v svoji igralnici; potrkate in počakate, da vam strokovna delavka preda otroka.
* **Skupine: CICIBANI, RAZISKOVALCI, VSEVEDI;**
  + otroka pri vhodu 2 prevzame vzgojiteljica (Darinka Matjašič), ga pospremi v nadstropje, tam se uredi v garderobi, umije roke in gre v svojo igralnico.
  + popoldne pozvonite pred vhodom na igralnico, poveste, koga ste prišli iskat, vzgojiteljica usmeri otroka proti izhodu.

Verjamemo, da bomo s sodelovanjem in razumevanjem prebrodili morebitne začetniške težave.

Veselimo se ponovnega srečanja,

Ravnateljica:

Irena Čengija Peterlin, I. r.